Belorussiyalik fuqaro Van Dammning tryukini takrorladi (VIDEO)

Belorussiyaning Grodno shahri fuqarosi harakatlanayotgan ikkita “Zaporojes” avtomobili orasida shpagatga turib, Jan Klod Van Dammning mashhur tryukini takrorladi. 


Evgeniy Yakushning aytishicha, ushbu tryuk Van Damm “Volvo” yuk mashinalari reklamasida bajarganidan ham xavfliroq bo`lgan. Zamonaviy yuk mashinalaridan farqli o`laroq, 1961 va 1969 yillarda chiqarilgan “Zaporojes” avtomobillarida kurs stabilizasiyasi yo`q, shuningdek, Yakush oyoqlar uchun “straxovka”dan foydalanmagan, buning ustiga yomg`irdan keyin mashina va yo`lning o`zi sirpanchiq bo`lgan.


Grodno shahrida raqs studiyasiga rahbarlik qiluvchi Yakush, Van Damm kabi ko`ndalang emas, balki qo`li bilan avtomobil kuzoviga tayangan holda bo`ylama shpagatga turib, ushbu tryukni biroz soddalashtirishga muvaffaq bo`lgan.  


Qayd etib o`tamiz, aktyor Jan-Klod Van Damm tomonidan “Volvo” yuk mashinalarining "Dynamic Drive Steering” boshqaruv tizimi ishonchliligini namoyish etish uchun bajarilgan shpagatni

aks ettiruvchi videorolik “YouTube” servisida 52 milliondan ziyod marta tomosha qilingan.


<center><iframe width="560" height="315" src="//www.youtube.com/embed/jiJYjfHB1cs" frameborder="0" allowfullscreen></iframe></center>